- Hindi News
- National
- सड़क की सेंटर लाइन को एक ओर सरका कर खातेदारी की भूमि में काम करवा रहा पीडब्ल्यूडी
सड़क की सेंटर लाइन को एक ओर सरका कर खातेदारी की भूमि में काम करवा रहा पीडब्ल्यूडी
वर्ष 1992 में भी कोर्ट ने पीडब्ल्यूडी को दिए थे आदेश
वर्ष1992 में भी पीडब्ल्यूडी ने गुलाब बाग चाैराहे से पैलेस रोड को जाने वाली रोड को चौड़ा करने के लिए खसरा नंबर 872 पर कब्जा करना चाहा। इस पर मेरी मां बृजरानी भार्गव ने न्यायालय सहायक कलेक्टर धौलपुर में स्थाई निषेधाज्ञा का वाद प्रस्तुत किया। उक्त वाद के साथ प्रार्थना पत्र राजस्थान काश्तकारी अधिनियम प्रस्तुत हुआ। उक्त प्रार्थना पत्र का निर्णय फरवरी 1993 को किया जाकर पीडब्ल्यूडी के अधिकारियों से खसरा संख्या 873 874 में सड़क निर्माण कार्य करते हुए खसरा नंबर 872 में कोई निर्माण नहीं करने के आदेश दिए गए। इसी आदेश के विरुद्ध संबंधित न्यायालय में प्रार्थना पत्र दिया कि उसके लिए मुआवजा राशि निर्धारित कर भुगतान कर दी जाएगी। राज्य सरकार के हित को ध्यान में रखते हुए अंडर टेकिंग दिया जाना उचित है कि खसरा नंबर 872 में सड़क का निर्माण करने दिया जाए। लेकिन संबंधित न्यायालय ने उक्त प्रार्थना पत्र खारिज किया।
खबरा नंबर 873 की सीमा पर लगाए थे बाउंड्री स्टोन
सहायकअभियंता पीडब्ल्यूडी द्वारा न्यायालय तहसीलदार की हैसियत से कार्रवाई करते हुए अपने पीडब्ल्यूडी जेईएन नीरज हजेला को आदेशित कर 873 की सीमा पर बाउंड्री स्टोन लगवाए गए थे, जो कि राजस्व अधिकारियों की टीम के द्वारा भार्गव परिवार की समस्त भूमि की नापतोल जांच कर जो मौका पर्चा जारी किया गया। उसके अनुसार भी पूर्व में सीमा चिन्ह सही स्थान पर प्रमाणित किया गया था। जो कि कोर्ट कमिश्नर में भी दर्ज है। जिन्हें तोडकर खसरा नंबर 872 में घुस कर काम किया जा रहा है।
सलाह-मशविरा के बाद ही आगे की कार्रवाई होगी
^गौरवपथ निर्माण में किसी की जमीन पर नहीं रही है। वर्तमान में हमारी ही जमीन पर काम चल रहा है। गौरव पथ निर्माण में अगर भार्गव वाटिका की जमीन आने की बात है तो मौका-मुआयना कर रहे हैं और वकीलों को फाइल दिखवा रहे हैं। सलाह-मशविरा करने के बाद ही आगे की कार्रवाई अमल में लाकर निर्माण कार्य कराया जाएगा। रामबाबूमंगल, एक्सईएन, पीडब्ल्यूडी, धौलपुर
फाइल देखकर ही बताऊंगा
^गौरवपथ निर्माण में खसरा नंबर 872 वाले मामले की जानकारी फाइल देखकर ही बता सकता हूं। अभी में इलेक्शन के काम से आईटीआई आया हूं। बिना फाइल देखे कुछ भी बताने में असमर्थ हूं। नरेंद्रसिंह चौहान, एडीएम, धौलपुर
सुनवाई नहीं हुई तो न्यायालय की शरण में जाऊंगा
^पीडब्ल्यूडीखसरा नंबर 872 की भूमि को छोड़कर गौरव पथ निर्माण करें। यदि पीडब्ल्यूडी इस भूमि पर कब्जा कर अवैध निर्माण करवाता है तो वह विभिन्न न्यायालयों राजस्व मंडल अजमेर द्वारा पारित आदेश के तहत आदेशों की अवमानना के दोषी होंगे। उक्त भूमि के संबंध में विचाराधीन वादों की स्थिति स्थगन अादेश से अवगत करा दिया है। फिर भी सुनवाई नहीं हुई तो पुन: न्यायालय की शरण में जाने का मजबूर होना पड़ेगा। पीड़ितविमल भार्गव, खसरा नंबर 872 के मालिक
धौलपुर. गौरव पथ निर्माण में बन रही सेंटर लाइन।
भास्कर संवाददाता | धौलपुर
गुलाबबाग चौराहे से रेलवे स्टेशन तक पीडब्ल्यूडी द्वारा कराए जा रहे गौरव पथ के निर्माण में विभाग के अधिकारी सड़क की सेंटर लाइन को सरका कर एक खातेदार की भूमि पर कार्य करवा रहे हैं। खातेदार ने इसका विरोध किया तो पीडब्ल्यूडी के अधिकारियों ने खातेदार की एक नहीं सुनी।
जबकि खातेदार के अनुसार पूर्व में कोर्ट ने पीडब्ल्यूडी के अधिकारियों से खसरा संख्या 873 874 में सड़क निर्माण कार्य करते हुए खसरा नंबर 872 में कोई निर्माण नहीं करने के आदेश दिए थे। साथ ही पीडब्ल्यूडी के अफसरों ने आदेश के खिलाफ संबंधित न्यायालय में प्रार्थना पत्र भी दिया था कि जमीन की मुआवजा राशि निर्धारित कर भुगतान कर दी जाएगी। अब गौरव पथ निर्माण के दौरान पीडब्ल्यूडी अधिकारी एक बार फिर न्यायालय के आदेश की अवहेलना कर रहे हैं और गौरव पथ निर्माण के दौरान सड़क को सरका कर खसरा नंबर 872 में खातेदार की भूमि पर कार्य करवा रहे हैं। विभागीय अधिकारियों का यह कहना है कि डेढ़ मीटर का डिवाइडर, सात-सात मीटर का डामर रोड एवं 5.5 मीटर चौड़ाई के फुटपाथ सीमेंटेड ब्लॉक लगाकर उसके बाद नाले का निर्माण करेंगे। ऐसे में खातेदारी की भूमि में काम होना लाजिमी है। बता दें कि मौजूदा सेंटर लाइन को नहीं मानते हुए खसरा नंबर 872 की ओर बढ़ते हुए डिवाइडर के लिए कार्य किया जा रहा है।
ऐसेसमझिए आप
सड़ककी कुल चौड़ाई मौजूदा रिकॉर्ड के अनुसार चौराहे की ओर कुल 60 फीट एवं पूर्व की ओर मंदिर के सामने कुल 45 फीट है। उसके उत्तर की ओर खसरा नंबर 874 पीडब्ल्यूडी का एवं दक्षिण की ओर खसरा नंबर 872 भार्गव वाटिका की खातेदारी की भूमि है। राजस्व रिकॉर्ड, दस्तावेजों विभिन्न अदालतों में हुई कार्रवाई के अनुसार एवं सरकार की अपील पर डबल बैंच एवं अन्य न्यायालयों द्वारा आदेश प्रसारित कर खसरा नंबर 872 में किसी भी प्रकार की दखलअंदाजी या निर्माण नहीं करने एवं मौका रिकॉर्ड की यथास्थिति कायम रखने के आदेश स्पष्ट होने के बावजूद सार्वजनिक निर्माण विभाग कोर्ट के आदेशों को धता बताते हुए गौरव पथ निर्माण में पीडब्ल्यूडी अधिकारियों द्वारा प्रतिबद्धता के साथ मनमर्जी से जबरन सड़क की सेंटर लाइन को सरकाकर खसरा नंबर 872 की भूमि में कार्य किया जा रहा है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva